钦定古今图书集成/明伦汇编/氏族典/第349卷 > 《廖用贤尚友录》 > 丘绪
## 钦定古今图书集成/明伦汇编/氏族典/第349卷 > 《廖用贤尚友录》 > 丘绪

按《名山藏本行记》：“绪，鄞人，诸生也。父鉴，为国子生，娶
余而妾黄，黄生绪，以不狎于余被出。鉴卒，绪年十五，
事余至孝，余乃爱绪如己子。临卒，告绪曰：‘汝之爱我
也如生母，汝自有母，弗可失也’。绪切切求母，得之，迎
归家，率妻子孝事亡怠。绪屡举不第。年六十馀，及贡
卒，家人聚泣请所嘱，张眦言曰：‘婆要紧，婆要紧’！”盖嘱
以其母氏。嘉靖中旌门。